A TANÁCS 1972/2005/EK, EURATOM RENDELETE
(2005. november 29.)
az Európai Közösségek tisztviselőinek és egyéb alkalmazottai nyugdíjjárulékai mértékének 2005. július 1-jétől történő kiigazításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel az Európai Közösségek tisztviselőinek személyzeti szabályzatáról és egyéb alkalmazottainak alkalmazási feltételeiről szóló, legutóbb a 723/2004/EK, Euratom rendelettel (1) módosított 259/68/EGK, Euratom, ESZAK rendeletre (2) és különösen annak 83a. cikkére és XII. mellékletére,
tekintettel a Bizottság javaslatára,
mivel:
(1)
A személyzeti szabályzat XII. melléklete 13. cikkének megfelelően az Eurostat 2005. szeptember 1-jén benyújtotta 2005-ös jelentését a nyugdíjrendszer biztosításmatematikai értékeléséről, amely naprakésszé teszi az említett mellékletben rögzített paramétereket. Ebből az értékelésből kitűnik, hogy a nyugdíjrendszer biztosításmatematikai egyensúlyának biztosítása érdekében szükséges hozzájárulás mértéke az alapilletmény 10,3 %-a.
(2)
A XII. melléklet 2. cikke (2) bekezdése értelmében azonban a 2005. július 1-jén hatályba lépő kiigazítás nem vezethet 10,25 %-nál magasabb hozzájáruláshoz.
(3)
Ezért az Európai Közösségek tisztviselőinek és egyéb alkalmazottainak nyugdíjrendszerének biztosításmatematikai egyensúlyának biztosítása érdekében indokolt az alapilletmény legfeljebb 10,25 %-os mértékéig a hozzájárulás mértékének kiigazítása,
ELFOGADTA EZT A RENDELETET:
1. cikk
2005. július 1-jei hatállyal a személyzeti szabályzat 83. cikke (2) bekezdésében rögzített hozzájárulás mértékét 10,25 %-ban kell meghatározni.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. november 29-én.